tartuNLP/wikipedia-smugri-20251201 huggingface dataset:
Olavi Laisaari

Olavi Laisaari (28. toukokuuta 1907 Forssa – 26. joulukuuta 1982) oli suomalainen arkkitehti, joka toimi pitkään Turun ja Lahden kaupunkien asemakaava-arkkitehtina ja vaikutti merkittävästi monien muidenkin suomalaiskaupunkien kaavoitukseen.
Henkilöhistoria ja ammattiura.
Laisaaren vanhemmat olivat metsänhoitaja Walter Gustaf Lindholm ja Selma Elisabet Lindholm. Hänen ensimmäinen puolisonsa vuodesta 1934 oli arkkitehti Elsi Tuulikki Thesleff, toinen vuodesta 1946 Maila Inkeri Nykänen ja kolmas vuodesta 1956 Aili Kaissalo. Laisaari kirjoitti ylioppilaaksi Helsingin uudesta yhteiskoulusta vuonna 1928 ja valmistui Teknillisen korkeakoulun arkkitehtiosastolta 1934. Tekniikan lisensiaatin tutkinnon Laisaari suoritti 1964 ja vuonna 1969 hän väitteli tekniikan tohtoriksi. Vuosina 1935–1937 Laisaari toimi apulaisjohtajana maatalousministeriön asutusasiainosaston rakennustoimistossa. Viipurin kaupungin asemakaava-arkkitehtina hän työskenteli Otto-Iivari Meurmanin jälkeen vuosina 1937–1940 ja 1942–1945.
Vuonna 1945 Laisaari siirtyi asemakaava-arkkitehdiksi Lahteen ja vuonna 1948 hänet valittiin kaupungin asemakaava-arkkitehdiksi Turkuun, ja hän hoiti virkaa vuoteen 1960 asti. Turun asemakaava-arkkitehtina hän toi Turkuun myös puutarha- ja metsäkaupunkiajatusta. Esimerkiksi Vasaramäkeen Hautausmaantien eteläpuolelle Olavi Laisaari suunnitteli 1950-luvun lopulla ja 1960-luvun alussa metsäkaupunkimaisesti 3–4-kerroksisia lamelli- ja pistetaloja. Taiteilija Osmo Laine piti vuoden 1961 lopulla tätä Laisaaren suunnittelemaa niin sanottua Vasarakallion asuntoaluetta Turun uusista asuntoalueista parhaana. 
Vuonna 1954 Laisaari hahmotteli Turun keskustaan kahta lentokenttää ja kolmea helikopteriterminaalia, koska ennusti lentoliikenteen syrjättävän junat ja bussit. 1950-luvulla Laisaaren johdolla syntyivät yleiskaavat myös muun muassa Hyvinkäälle, Saloon ja Poriin. Vuosina 1965–1970 Laisaari toimi jälleen Lahden asemakaavapäällikkönä. Oma arkkitehtitoimisto hänellä oli vuosina 1935–1965.
Laisaarta kuvataan intomieliseksi funktionalistiksi ja amerikkalaistyyppisen ”autokaupungin” puolestapuhujaksi.
Bernard (jalkapalloilija)

Bernard Anício Caldeira Duarte, joka tunnetaan paremmin nimellä Bernard (s. 8. syyskuuta 1992 Belo Horizonte, Minas Geraisin osavaltio, Brasilia) on brasilialainen jalkapalloilija, pelipaikaltaan keskikenttäpelaaja. Hän siirtyi elokuussa 2018 Englannin Valioliigan Evertoniin. Hän edusti viiden vuoden ajan Ukrainan valioliigan Šah’tar Donetskia. Tätä ennen hän edusti Campeonato Brasileiro Série A:n Atlético Mineiroa.
Bernard pelasi Brasilian maajoukkueessa ensimmäisen kerran marraskuussa 2012 Argentiinaa vastaan. Maanosaliittojen cupissa 2013 hän pelasi kaksi ottelua ja MM-kilpailuissa 2014 kolme ottelua, muun muassa kokonaan murskatappioon 1–7 päättyneen välieräottelun Saksaa vastaan, mikä onkin hänen viimeisin maaottelunsa. Ainoan maaottelumaalinsa hän on tehnyt marraskuussa 2013 ystävyysottelussa Hondurasia vastaan.
Wacław Tomasz Depo

Wacław Tomasz Depo (s. 27. syyskuuta 1953 Szydłowiec) on puolalainen roomalaiskatolinen arkkipiispa. Hänet vihki papiksi Sandomierzin hiippakuntaan Piotr Golebiowski 3. kesäkuuta 1978, ja hänet inkardinoitiin Radomin hiippakuntaan 25. maaliskuuta 1992.
Depo sai 5. elokuuta 2006 nimityksen Zamość-Lubaczówin hiippakunnan johtoon. Piispaksi vihkiminen seurasi 9. syyskuuta. Pääkonsekraattorina toimi Józef Michalik, jota avustivat Zygmunt Zimowski ja Jan Śrutwa. 29. joulukuuta 2011 Depo nimitettiin Częstochowan arkkipiispaksi, jonka virkaan hänet asetettiin 2. helmikuuta 2012.
Christopher Charles Prowse

Christopher Charles Prowse (s. 14. marraskuuta 1953 East Melbourne) on australialainen roomalaiskatolinen piispa. Hänet vihki papiksi Melbournen arkkihiippakuntaan Thomas Francis Little 16. elokuuta 1980. Hänet nimitettiin Melbournen vihkipiispaksi sekä Bahannan titulaaripiispaksi 4. huhtikuuta 2003, ja piispaksi vihkiminen seurasi 19. toukokuuta. Pääkonsekraattorina toimi Denis James Hart, jota avustivat George Pell ja Francesco Canalini.
Prowse sai 18. kesäkuuta 2009 nimityksen Salen piispaksi, jonka virkaan hänet asetettiin 15. heinäkuuta.
Jeremiah Joseph Coffey

Jeremiah Joseph Coffey (1. tammikuuta 1933 Cork – 19. marraskuuta 2014) oli irlantilaissyntyinen australialainen roomalaiskatolinen piispa. Hänet vihki papiksi Salen hiippakuntaan Patrick James Skinner 22. kesäkuuta 1958. Hänet nimitettiin Salen hiippakunnan johtoon 8. huhtikuuta 1989, ja piispaksi vihkiminen seurasi 30. kesäkuuta. Pääkonsekraattorina toimi Thomas Francis Little, jota avustivat Joseph Eric D’Arcy ja David Cremin. 
Coffey jäi eläkkeelle 2. tammikuuta 2008.
Corpse Party

Corpse Party () on Team GrisGrisin kehittämä selviytymiskauhupeli. Sen ensimmäinen versio luotiin vuonna 1996 ja se on uusittu kaksi kertaa – "Corpse Party: Blood Covered," joka julkaistiin Microsoft Windowsille vuonna 2008 sekä "Corpse Party: Blood Covered Repeated Fear" PlayStation Portablelle vuonna 2010 ja iOS:lle vuonna 2012. "Corpse Partylle" luotiin myös jatko-osa, "Corpse Party: Book of Shadows", joka julkaistiin PlayStation Portablelle Japanissa vuonna 2011 ja Pohjois-Amerikassa vuonna 2013. 
Tarina.
Alkuperäisessä "Corpse Partyssä" Kisaragi Academyn paikalla sijaitsi koulu, Heavenly Host Elementary School, joka kuitenkin purettiin lukuisten onnettomuuksien takia. Eräänä yönä koulun oppilaat joutuivat maanjäristyksen uhriksi ja siirtyivät kirottuun Heavenly Hostiin. Pelaajan tehtävä on löytää tiensä ulos kirotusta koulusta, missä lähes mikä vain voi tappaa hänet. Hahmoja sarjassa on monta: Satoshi Mochida, hänen poikamainen kaverinsa Naomi Nakashima, mukava poika Yoshiki Kishinuma, kauhutarinoiden kertoja Ayumi Shinozaki sekä Yuka Mochida, joka on Satoshin lapsenomainen pikkusisko. Pelin päävastustaja on Sachiko Shinozaki, kummitustyttö, jonka takia ihmiset ylipäätänsä joutuivat kirottuun Heavenly Hostiin. "Blood Coveredissa" tarinaan tuotiin neljä uutta päähenkilöä: Naomin paras ystävä Seiko Shinohara, kiltti tyttö Mayu Suzumoto, Sakutaro Morishige, fiksu poika joka suojeli Mayua ja oli tämän paras ystävä, sekä Yui Shishido, englannin kielen nuori opettajar. Tässä versiossa oppilaat erotettiin muutaman henkilön ryhmiin, ja lisäksi joutuivat eri ulottuvuuksiin. Myös sivuhahmoja on paljon, kuten komea nuori mies Yuuya Kizami, jolta veljensä kadottanut Yuka sai turvaa sekä Naho Saenoki, yliluonnollisen tutkija joka laittoi Sachiko Ever After Charmin väärät ohjeet internetiin, joita Ayumi välttämättä halusi kokeilla kavereidensa kanssa. 
Pelistä on tehty myös neljä mangasarjaa, yksi OVA nimeltä "Missing Footage", neljäjaksoinen OVA "Tortured Souls", joka julkaistiin kesällä 2013.
Leonidas Medina

Leonidas Medina (18. kesäkuuta 1854 Tuta – 25. joulukuuta 1953) oli kolumbialainen roomalaiskatolinen arkkipiispa. Hänet vihittiin papiksi 15. lokakuuta 1876 ja nimitettiin Paston hiippakunnan johtoon 23. tammikuuta 1912. Piispaksi vihkiminen seurasi 29. kesäkuuta. Pääkonsekraattorina toimi Bernardo Herrera Restrepo, jota avustivat Ismael Perdomo Borrero ja Eduardo Maldonado Calvo. 
27. maaliskuuta 1916 Medina sai nimityksen Bogotán arkkihiippakunnan vihkipiispaksi ja Camachuksen titulaaripiispaksi. 7. maaliskuuta 1923 hänet nimitettiin Socorron (vuodesta 1928 Socorro y San Gilin) piispaksi. Hän jäi eläkkeelle 19. heinäkuuta 1947, mutta sai eläkkeellejäämispäivänään vielä nimityksen Novae Patraen titulaariarkkipiispaksi.
Pierre Jeanneret

Pierre Jeanneret (2. maaliskuuta 1896 Geneve, Sveitsi – 4. joulukuuta 1967 Thônex, Geneven kantoni, Sveitsi) oli sveitsiläinen arkkitehti ja muotoilija, joka teki pitkään yhteistyötä pikkuserkkunsa Le Corbusier’n kanssa. Hän oli suunnittelemassa monia Le Corbusier’n rakennuksia 1920-luvulla ja Chandigarhin kaupunkia 1950-luvulla. Heidän yhteistyönsä katkesi toisen maailmansodan takia.
Elämä.
Jeanneret opiskeli 1913–1915 Genevessä arkkitehtuuria, kuvanveistoa ja taidemaalausta. Tämän jälkeen hän työskenteli Genevessä arkkitehtiharjoittelijana, kunnes siirtyi pariisilaiseen arkkitehtitoimistoon 1920-luvun alussa. Jeanneret aloitti yhteistyön pikkuserkkunsa Le Corbusier’n kanssa vuonna 1922, ja heidän ensimmäinen yhteinen rakennuksensa oli Villa Besnus. Heidän yhteistyöstään syntyi 1920-luvulla monia modernismin merkkirakennuksia, kuten Villa Savoye. Jeanneret hoiti yhteisessä toimistossa erityisesti jokapäiväisiä asioita ja töiden valvontaa, sillä Le Corbusier itse oli usein matkoilla tai sitoutunut muihin asioihin. Jeanneret työskenteli samaan aikaan myös Charlotte Perriandin ja Jean Prouvén kanssa, ja he tutkivat yhdessä valmiista suurelementeistä rakennettavien talojen potentiaalia.
Jeanneret’n ja Le Corbusier’n yhteistyö katkesi toiseen maailmansotaan; Jeanneret sympatisoi kommunisteja ja liittyi Ranskan vastarintaliikkeeseen, kun Le Corbusier puolestaan toimi läheisesti Vichyn Ranskan kanssa. Jeanneret muutti Grenobleen, missä hän perusti Denise Cresswellin, Georges Blanchonin ja André Massonin kanssa Le Bureau Central de Constructionin. Lisäksi Jeanneret jatkoi yhteistyötään Jean Prouvén kanssa.
Joitakin hänen tärkeimpiä töitään Chandigarhissa ovat M.L.A. Hostellit sektoreilla 3 ja 4, miesten ammattikorkeakoulu (nykyisin CCET) sektorilla 26, valtionkirjasto, kaupungintalo ja posti- ja lennätinrakennus sektorilla 17, arkkitehtitoimisto (nykyisin Le Corbusier Centre) sektorilla 19, jatkotutkinto Lääketieteen koulutus- ja tutkimusinstituutti sektorilla 12 (yhteistyössä Jeet Malhotran, Aditya Prakashin ja H.S.Chopran kanssa), Government Model Senior Secondary School, St. John's High School, Chandigarh ja kaupat V4:llä sektorilla 11.
Rakennusten lisäksi Jeanneret suunnitteli myös huonekaluja sekä itsenäisesti että Le Corbusierin kanssa. Hän kokeili minimalistista muotoilua, mukaan lukien tuolia, joka ei vaatinut kiinnikkeitä.
Le Corbusier pyysi 1950 Jeanneret’ta mukaan intialaisen Chandigarhin suunnittelutyöhön. Jeanneret eli yli vuosikymmenen ajan rakennettavassa kaupungissa ja johti siellä töitä. Hän asui 15 vuotta Chandigarhissa, ja hänen merkittävin rakennuksensa on Panjabin yliopiston Gandhi Bhawan. Jeanneret jätti Intian sairastuttuaan 1965, ja hän kuoli kaksi vuotta myöhemmin. Hänen tuhkat ripoteltiin Chandigarhissa sijaitsevaan järveen.
Gallery.
Pierre Jeanneret'n kotimuseo Chandigarhissa
Minskin kielitieteellinen valtionyliopisto

Minskin kielitieteellinen valtionyliopisto (, ) on yliopisto Valko-Venäjän pääkaupungissa Minskissä. Kielitieteellinen valtionyliopisto sijaitsee Minskin ydinkeskustan koillisosassa.
Yliopistolla on yhdeksän tiedekuntaa. Oma tiedekuntansa sillä on esimerkiksi englannin, saksan, ranskan ja espanjan kielelle sekä venäjälle vieraan kielenä.
David Dennis Kagan

David Dennis Kagan (s. 9. marraskuuta 1949 Waukegan, Illinois) on yhdysvaltalainen roomalaiskatolinen piispa. Hänet vihki papiksi Rockfordin hiippakuntaan Arthur Joseph O'Neill 14. kesäkuuta 1975 ja nimitettiin Bismarckin piispaksi Pohjois-Dakotaan 19. lokakuuta 2011. Piispaksi konsekroinnin suoritti 30. marraskuuta John Clayton Nienstedt, jota avustivat Paul Albert Zipfel ja Thomas George Doran. 
18. heinäkuuta 2012 Kagan sai lisäksi nimityksen Fargon apostoliseksi hallitsijaksi, jona hän toimi, kunnes erosi tästä tehtävästä 19. kesäkuuta 2013.
Remídio José Bohn

Remídio José Bohn (21. toukokuuta 1950 Feliz – 6. tammikuuta 2018) oli brasilialainen roomalaiskatolinen piispa. Hänet vihki papiksi Porto Alegren arkkihiippakuntaan Alfredo Vicente Scherer 29. marraskuuta 1975. Hänet nimitettiin Porto Alegren vihkipiispaksi sekä Uchi Maiuksen titulaaripiispaksi 18. tammikuuta 2006, ja piispaksi vihkiminen seurasi 17. maaliskuuta. Pääkonsekraattorina toimi Dadeus Grings, jota avustivat Aloísio Sinésio Bohn ja Redovino Rizzardo.
Bohn sai 28. joulukuuta 2011 nimityksen Cachoeira do Sulin piispaksi, johon virkaan hänet asetettiin 26. helmikuuta 2012.
Antonio José Plaza

Antonio José Plaza (21. joulukuuta 1909 Mar del Plata – 11. elokuuta 1987) oli argentiinalainen roomalaiskatolinen arkkipiispa. Hänet vihittiin papiksi La Platan arkkihiippakuntaan 21. joulukuuta 1934 ja nimitettiin Azulin hiippakunnan vihkipiispaksi sekä Doberuksen titulaaripiispaksi 16. toukokuuta 1950. Piispaksi vihkiminen seurasi 25. heinäkuuta. Pääkonsekraattorina toimi Zenobio Lorenzo Guilland, jota avustivat Anunciado Serafini ja Germiniano Esorto. 
Plaza sai 28. elokuuta 1953 nimityksen Azulin piispaksi, jonka virkaan hänet asetettiin 31. lokakuuta. Hänet nimitettiin 14. marraskuuta 1955 La Platan arkkipiispaksi, ja tähän virkaan hänet asetettiin 17. joulukuuta. Hän osallistui Vatikaanin toiseen kirkolliskokoukseen. Hän jäi eläkkeelle 18. joulukuuta 1985.
2K Marin

2K Marin oli yhdysvaltalainen videopelien kehittäjä, jonka pääkonttorit sijaitsivat Novatossa, Marin Countyssa, Yhdysvalloissa ja Canberrassa, Australiassa. 2K Marin oli osa 2K Gamesia.
17. lokakuuta 2013 ilmoitettiin, että suurin osa 2K Marinin työntekijöistä irtisanottiin. Osa irtisanotuista siirrettiin toiseen pelistudioon. 2K Marin suljettiin hiljaisuudessa eikä siitä ilmoitettu virallisesti.
Zenobio Lorenzo Guilland

Zenobio Lorenzo Guilland (24. joulukuuta 1890 San Andrés de Giles – 12. helmikuuta 1962) oli argentiinalainen roomalaiskatolinen arkkipiispa. Hänet vihittiin papiksi 28. lokakuuta 1914 ja nimitettiin Paranán arkkihiippakunnan johtoon 18. syyskuuta 1934. Piispaksi vihkiminen seurasi 3. maaliskuuta 1935. Pääkonsekraattorina toimi Filippo Cortesi, jota avustivat Miguel de Andrea ja César Antonio Cáneva. Guilland asetettiin virkaansa 23. maaliskuuta. 
Guilland kuoli 71-vuotiaana virassa. Hänen seuraajakseen arkkipiispana nimitettiin Adolfo Servando Tortolo.
Mario Antonio Cargnello

Mario Antonio Cargnello (s. 20. maaliskuuta 1952 San Fernando del Valle de Catamarca) on argentiinalainen roomalaiskatolinen arkkipiispa. Hänet vihittiin papiksi 8. marraskuuta 1975 ja nimitettiin Oránin hiippakunnan johtoon 7. huhtikuuta 1994. Piispaksi vihkiminen seurasi 24. kesäkuuta. Pääkonsekraattorina toimi Elmer Osmar Ramón Miani, jota avustivat Moisés Julio Blanchoud ja Gerardo Eusebio Sueldo. Cargnello asetettiin virkaansa 16. heinäkuuta.
Cargnello sai 24. kesäkuuta 1998 nimityksen Saltan koadjuuttoriarkkipiispaksi, joksi hänet asetettiin 3. syyskuuta. Hänestä tuli 6. elokuuta 1999 Saltan arkkipiispa.
Gerardo Eusebio Sueldo

Gerardo Eusebio Sueldo (21. elokuuta 1936 Rosario – 4. syyskuuta 1998) oli argentiinalainen roomalaiskatolinen piispa. Hänet vihittiin papiksi 9. heinäkuuta 1961 ja nimitettiin Oránin hiippakunnan johtoon 30. huhtikuuta 1982. Piispaksi vihkiminen seurasi 3. heinäkuuta. Pääkonsekraattorina toimi Alfonso Pedro Torres Farías, jota avustivat Ubaldo Calabresi ja Manuel Guirao. 
Sueldo sai 15. toukokuuta 1993 nimityksen Santiago del Esteron koadjuuttoripiispaksi, jonka virkaan hänet asetettiin 31. lokakuuta. Hänestä tuli 23. marraskuuta 1994 Santiago del Esteron piispa, jona hän toimi, kunnes kuoli 62-vuotiaana virassa.
Manuel Guirao

Manuel Guirao (4. kesäkuuta 1919 Rafael Obligado – 2. tammikuuta 2005) oli argentiinalainen roomalaiskatolinen piispa. Hänet vihittiin papiksi 5. joulukuuta 1943 ja nimitettiin Oránin hiippakunnan johtoon 31. lokakuuta 1970. Piispaksi vihkiminen seurasi 8. joulukuuta. Pääkonsekraattorina toimi Eduardo Francisco Pironio, jota avustivat Alejo Benedicto Gilligan ja Antonio Quarracino. 
20. tammikuuta 1981 Guirao sai nimityksen Santiago del Esteron piispaksi, jonka virkaan hänet asetettiin 20. maaliskuuta. Hän jäi eläkkeelle 23. marraskuuta 1994.
Oscar Domingo Sarlinga

Oscar Domingo Sarlinga (s. 20. toukokuuta 1963 Buenos Aires) on argentiinalainen roomalaiskatolinen piispa. Hänet vihittiin papiksi Mercedes-Lujániin 30. huhtikuuta 1990 ja nimitettiin sen vihkipiispaksi sekä Uzaliksen titulaaripiispaksi 12. huhtikuuta 2003. Piispaksi vihkiminen seurasi 17. toukokuuta. Pääkonsekraattorina toimi Rubén Héctor di Monte, jota avustivat Jorge Mario Bergoglio ja Emilio Ogñénovich.
Sarlinga sai 3. helmikuuta 2006 nimityksen Zárate-Campanan piispaksi, jonka virkaan hänet asetettiin 18. helmikuuta.
Fernando Carlos Maletti

Fernando Carlos Maletti (17. maaliskuuta 1949 Buenos Aires – 8. maaliskuuta 2022) oli argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 24. marraskuuta 1973 ja nimitettiin San Carlos de Barilochen hiippakunnan johtoon 20. heinäkuuta 2001. Piispaksi vihkiminen seurasi 18. syyskuuta. Pääkonsekraattorina toimi Jorge Mario Bergoglio, jota avustivat Rubén Oscar Frassia, Raúl Omar Rossi, Horacio Ernesto Benites Astoul ja Jorge Eduardo Lozano.
Maletti sai 6. toukokuuta 2013 nimityksen Merlo-Morenon piispaksi, jonka virkaan hänet asetettiin 9. kesäkuuta.
Thomas Rayner Dawson

Thomas Rayner Dawson (28. marraskuuta 1889 Leeds – 16. joulukuuta 1951) oli englantilainen šakkitoimittaja ja šakkitehtävien laatija. Hän on eräs kaikkien aikojen tuotteliaimmista laatijoista. Hänen tuotantonsa määrä on yli 6400 tehtävää. 
Elämä.
Thomas Rayner Dawson syntyi Leedsissä. Hänen enonsa James Rayner oli sisarenpoikansa tavoin tunnettu tehtävänlaatija, joka toimitti "British Chess Magazinen" tehtäväpalstaa vuodesta 1889 kuolemaansa 1898 asti. Nuori Thomas sai varhain enoltaan kipinän laadintaharrastukseensa. Hän laati ensimmäisen tehtävänsä jo 11-vuotiaana. 
Dawson opiskeli Leedsin yliopistossa kemiaa ja valmistui erinomaisin arvosanoin 1913. Varsinaisen elämäntyönsä Dawson teki brittiläisten kuminvalmistajien instituutin tiedusteluosaston palveluksessa. Hän liittyi laitoksen henkilökuntaan tammikuussa 1922. Hän eteni urallaan laitoksen johtajaksi. Dawsonin johdolla kerättiin Croydoniin huomattava kumin ominaisuuksia käsittelevä materiaaliopillinen kirjasto. Hän julkaisi myös useita alaa käsitteleviä tieteellisiä artikkeleita.
Sivutoimenaan Dawson työskenteli šakkitoimittajana. Hänen ensimmäinen työpaikkansa tässä tehtävässä oli lopputehtäväpalstan toimittajana "Chess Review"-lehdessä. Hän toimi tässä tehtävässä vuodesta 1909 aina kuolemaansa asti. Sittemmin hän toimitti 1919-1930 toimitti myös lehden satutehtäville omistettua osiota. Palsta irtautui 1931 itsenäiseksi lehdeksi nimeltä "The Fairy Chess Review" ja Dawson jatkoi sen toimittamista vuoteen 1951 asti. Hän toimitti tämän ohella 1922-1931 "The Problemist"-lehteä. Sen jälkeen hän oli vuosina 1931-1951 "British Chess Magazinen" tehtäväpalstan toimittaja. Lisäksi hän kirjoitti artikkeleita useisiin muihin lehtiin. Hänellä oli myös luottamustehtäviä laatijoiden yhdistyksessä. Huomattavin niistä "British Chess Problem Societyn" puheenjohtajuus 1931-1943.
Laatijana Dawson oli erittäin tuottelias. Pitkän uransa aikana hän laati 5,320 satutehtävää, 885 mattitehtävää, 97 itsemattitehtävää ja 138 lopputehtävää. Ensimmäisen tehtävänsä, 2-siirtoisen mattitehtävän hän julkaisi 1907. Pääasiassa hän oli kuitenkin omistautunut satušakin teorian kehittämiseen. Siksi häntä kutsuttiinkin satušakin kuninkaaksi. Hän loi pohjan satutehtävätaiteen myöhemmälle yleistymiselle. Hän keksi satutehtäviin monia uusia nappuloita ja ehtoja. Esimerkki hänen keksimästään satunappulasta on heinäsirkka, joka liikkuu ja lyö kuningattaren linjoja pitkin, mutta ainoastaan lähimmän nappulan takaiseen ruutuun, ellei sitä miehitä oma nappula. 
Dawsonin huomattavimpia saavutuksia olivat 1. palkinnot "L'Echiquier"-lehden kilpailussa 1928 ja "British Chess Federation"-yhdistyksen turnauksessa nro 21 vuonna 1936. Kaikkiaan Dawsonin tehtävistä 120 sai palkinnon ja 211 ansaitsi kunniamaininnan. 
Viimeisinä vuosina Dawsonin terveys alkoi horjua. Hän kuoli ateroskleroosiin joulukuussa 1951.
Harma

Harma on kurikkalainen vuonna 2006 perustettu rockyhtye. Yhtyeessä soittavat J-P Pitkämö (kitara ja laulu), Henkka Mäki (basso), Ari Perkiö (kosketinsoittimet) ja Joni Mäntykoski (rummut). Yhtyeen nimi viittaa elottomiin väreihin ja yhtyeen soittamaan musiikkin, jota luonnehditaan mollivoittoikseksi.
Harman ensimmäinen demo on keväällä 2006 tehty "Maailma häpeää meitä". Demolla oli kappaleet ”Maailma häpeää meitä”, ”Hetki” ja ”Katse maahan vajoaa”. Varsinaiset leipätyöt häiritsivät musiikin tekemistä niin paljon, että yhtye vetäytyi talviteloille loppukesästä 2006 ja demo jäi jakamatta.
Uusi tuleminen.
Henkka, J-P ja Ari harjoittelivat Pitkämönkylän treenikämpällä vanhoja Harma-kappaleita akustisesti vuoden 2008 alussa ja esiintyivätkin "unplugged" ravintola Catchyssä Kurikassa. Akustinen soittaminen oli kuitenkin heidän mielestään ”vain jotenkin niin munatonta”. Akustinen soittaminen kuitenkin oli yhteissoiton kannalta hyväksi. Yhtyeen rumpaliksi tuli Joni Mäntykoski. Yhteistyö luonnistui ja Harma mallia 2008 oli valmis soittamaan. Harjoittelun ja keikkojen lomassa tehtiin myös uusia kappaleita ja niistä kaksi ilmestyi keväällä 2009 KurikanKEMU ry:n kokoelmalevyllä.
Seuraavana vuonna (2009) yhtye esiintyi monenlaisissa tapahtumissa, pubeissa, ravintoloissa. Uutena aluevaltauksena olivat häät, joiden ohjelmistossa oli myös iskelmiä.
Vuonna 2010 Harma äänitti kaksi kappaletta: ”Sinun sielusi”, josta tehtiin myös parisuhteen päättymisestä kertova musiikkivideo ja ”Pirunpelto”. Video julkaistiin YouTubessa. Suunnitelmissa oli omakustanteen julkaiseminen, joten sen kappaleiden hiominen vei aikaa loppuvuodesta. Äänitykset tehtiin 2011 alkuvuonna. Levyn masterointi ja miksaus vei loppuvuoden. 
Albumin julkaisu.
Vuoden 2012 alku kului levyn julkaisun valmistelussa. Harman esikoisalbumi "Kaihokaupunki" julkaistiin 18. huhtikuuta 2012, julkaisija oli Inverse Records. Albumi sijoittui Suomen virallisella listalla sijalle 25. Levyllä on 10 kappaletta yhtyeen omaa musiikkia: suomalaista melankoliaa ja suuria tunteita.
Keväällä 2013 yhtye ilmoitti jäävänsä tauolle.
Samettisiipikottarainen

Samettisiipikottarainen ("Lamprotornis splendidus") on kottaraisten heimoon kuuluva afrikkalainen varpuslintu.
Levinneisyys.
Samettisiipikottaraista tavataan hyvin laajalla alueella Länsi-Afrikan rannikolta Keski- ja Itä-Afrikkaan asti. Sen on raportoitu olevan kausittaisesti runsaslukuinen, ja se on luokiteltu elinvoimaiseksi.
Viikunakottarainen

Viikunakottarainen ("Lamprotornis purpureus") on kottaraisten heimoon kuuluva afrikkalainen varpuslintu.
Levinneisyys.
Viikunakottaraista tavataan hyvin laajalla alueella Länsi-Afrikasta Keski-Afrikan pohjoisosien ja Sudanin eteläosien kautta Ugandaan ja Kenian länsiosiin asti. Lajin on kuvattu olevan yleinen ja usein runsaslukuinen, ja se on luokiteltu elinvoimaiseksi.
Pronssipääkottarainen

Pronssipääkottarainen ("Lamprotornis purpuroptera") on kottaraisten heimoon kuuluva afrikkalainen varpuslintu.
Levinneisyys.
Pronssipääkottaraista tavataan hyvin laajalla alueella Afrikan itäosissa. Sen on kuvattu olevan yleinen, ja se on luokiteltu elinvoimaiseksi.
Pitkäpyrstökottarainen

Pitkäpyrstökottarainen ("Lamprotornis caudatus") on kottaraisten heimoon kuuluva afrikkalainen varpuslintu.
Levinneisyys.
Pitkäpyrstökottaraista tavataan hyvin laajalla alueella Länsi-Afrikan Senegalista Nigerian kautta Sudaniin ja Etelä-Sudaniin asti. Lajin on kuvattu olevan yleinen suurimmassa osassa levinneisyysaluettaan, ja se on luokiteltu elinvoimaiseksi.
Peitsipyrstökottarainen

Peitsipyrstökottarainen ("Lamprotornis mevesii") on kottaraisten heimoon kuuluva afrikkalainen varpuslintu.
Levinneisyys.
Peitsipyrstökottaraista tavataan laajalla alueella Angolassa, Botswanassa, Malawissa, Mosambikissa, Namibiassa, Etelä-Afrikassa, Sambiassa ja Zimbabwessa. Lajin on raportoitu olevan paikallisesti yleinen, ja se on luokiteltu elinvoimaiseksi.
Raitapyrstökottarainen

Raitapyrstökottarainen ("Lamprotornis australis") on kottaraisten heimoon kuuluva afrikkalainen varpuslintu.
Levinneisyys.
Raitapyrstökottaraista tavataan hyvin laajalla alueella Angolassa, Botswanassa, Mosambikissa, Namibiassa, Etelä-Afrikassa, Swazimaassa ja Sambiassa. Lajin on kuvattu olevan paikallisesti yleinen, ja se on luokiteltu elinvoimaiseksi.
Anton Hudobin

Anton Valerjevitš Khudobin (; s. 7. toukokuuta 1986 Ust-Kamenogorsk, Kazakstanin SNT, Neuvostoliitto) on venäläinen uransa päättänyt jääkiekkomaalivahti. Hän aloitti NHL-uransa Minnesota Wildissa, joka varasi hänet seitsemännellä kierroksella. Lokakuussa 2020 Khudobin teki Starsin kanssa kolmevuotisen ja kymmenen miljoonan dollarin arvoisen sopimuksen.
Viimeisenä vaihtopäivänä maaliskuussa 2023 Stars kauppasi Khudobinin ja toisen kierroksen varausvuoron vuoden 2025 varaustilaisuudessa Chicago Blackhawksiin vaihdossa Max Domiin ja Dylan Wellsiin. 
Khudobinilla on myös Kazakstanin kansalaisuus Venäjän kansalaisuuden lisäksi.
NHL-kausi 1925–1926

NHL-kausi 1925–1926 oli National Hockey Leaguen historian yhdeksäs kausi. Sen aikana seitsemän joukkuetta pelasi kukin 36 runkosarjaottelua. Liigaan liittyi uutena joukkueena Pittsburgh Pirates. Lisäksi Hamilton Tigers vaihtoi paikkakuntaa New Yorkiin, ja siitä tuli New York Americans. NHL:n pudotuspelien loppuotteluissa Montreal Maroons kukisti runkosarjan voittaneen alkuperäisen Ottawa Senatorsin yhteismaalein 2–1. Eddie Gerardin valmentama Maroons vei nimiinsä myös Stanley Cupin kukistettuaan finaalisarjassa edellisvuoden mestarin Victoria Cougarsin otteluvoitoin 3–1. Stanley Cup -finaalit pelattiin ensimmäistä kertaa Montreal Forumissa. Vuoden 1926 Stanley Cupin finaalit olivat viimeiset, jolloin muiden kuin NHL-liigan seurat saattoivat enää taistella Stanley Cupin voitosta.
Runkosarjan piste- ja maalipörssin sekä arvokkaimmalle pelaajalle myönnettävän Hart Trophyn voitti Montreal Maroonsin keskushyökkääjä Nels Stewart. Hän keräsi pelaamissaan 36 ottelussa yhteensä 42 tehopistettä, joista 34 oli maaleja ja 8 syöttöpisteitä. 
Runkosarja.
Runkosarjan pistepörssi.
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"
Pudotuspelit.
Välierät.
Montreal Maroons NHL:n loppuotteluun yhteismaalein 6-4.
Loppuottelut.
Montreal Maroons voitti NHL:n mestaruuden yhteismaalein 2-1 ja eteni Stanley Cupin loppuotteluun WHL-liigan mestaria Victoria Cougarsia vastaan. Montreal Maroons voitti loppuottelusarjan voitoin 3-1.
Shut Up and Drive

Shut Up and Drive on barbadoslais-artisti Rihannan single hänen kolmannelta studioalbumilta, Good Girl Gone Badiltä. Albumin toisena singlenä se julkaistiin Yhdysvaltain radiokanavilla 13. toukokuuta 2007 ja Isossa-Britanniassa se julkaistiin fysikaalisesti 27. elokuuta 2007. Kappaleen sanoittivat Carl Sturken, Evan Rogers, Bernard Sumner, Peter Hook, Stephen Morris ja Gillian Gilbert, kun taas kappaleen tuottamisesta vastasivat Sturken ja Rogers. "Shut Up and Drive" on pop rockia, R&amp;B:tä ja uutta aaltoa yhdistelevä kappale, joka jäljittelee voimakkaasti 1970- ja 1980-luvun musikaalisia tyylejä. Kappaleen sanoitukset sisältävät viittauksia autoihin sekä autonosiin, joihin kuuluu esimerkiksi 57' Cadillac.Kappaleen musiikkivideossa Rihanna nähdään korjaamassa autoa ja tanssimassa huoltoasemalla.
Esa Holopainen (sarjakuvantekijä)

Esa Holopainen (s. 1958) on suomalainen sarjakuvapiirtäjä ja kuvittaja. Hän on piirtänyt sarjakuvia ja pilakuvia muun muassa "Contactor"-lehteen, "Lintumies"-lehteen, "Oulun ylioppilaslehteen", "Kansan tahtoon", "Kalevaan", "Lihatalous-lehteen, "Rakentaja"-lehteen, Maatilan Pellervoon ja Ilta-Sanomiin.
Holopainen on valmistunut Limingan Taidekoulusta. Holopainen piirsi Kalevassa julkaistua Naapurit-sarjakuvaa vuodesta 2003 alkaen kunnes se lopetettiin taiteilijan omasta pyynnöstä keväällä 2023. Lakeus ja Tyrnävä ovat inspiroineet lukuisia Holopaisen töitä, kuten hänen luomaansa Tyrnävän Verikoirat-sarjakuvaa.
Naapurit (sarjakuva)

Naapurit on vuodesta 2003 vuoteen 2023 asti verkossa ilmestynyt sarjakuva. Sarjan tekijä on Esa Holopainen. Sanomalehti "Kaleva" julkaisi "Naapureita" verkkosivuillaan vuodesta 2007 lähtien kuudesti viikossa. Sarja ilmestyi myös paikallislehti "Tervareitin" paperiversiossa kahdesti viikossa. "Naapurien" kotisivuilla strippejä on ilmestynyt jo yli 3 000. Sarjakuva lopetettiin taiteilijan omasta pyynnöstä keväällä 2023.
Valko-Venäjän kasvatustieteellinen valtionyliopisto

"Maksim Tankin mukaan nimetty" Valko-Venäjän kasvatustieteellinen valtionyliopisto (, ) on opettajankoulutukseen erikoistunut korkeakoulu Valko-Venäjän pääkaupungissa Minskissä. Yliopistossa on 13 tiedekuntaa ja muutamia erillislaitoksia. Opiskelijoita on noin 20 000.
Korkeakoulun juuret ovat vuonna 1914 perustetussa Minskin opettajankoulutuslaitoksessa. Vuodesta 1931 se oli itsenäinen valtiollinen opettajankoulutusinstituutti. Valko-Venäjän itsenäistyttyä se sai 1993 vuonna yliopiston statuksen, ja vuonna 1995 aiemmin Maksim Gorkille nimetty korkeakoulu nimettiin valkovenäläisen runoilijan Maksim Tankin mukaan. Kasvatustieteellisen yliopiston päärakennus sijaitsee nyt Minskin ydinkeskustassa Itsenäisyyden aukiolla. Vuonna 1990 valmistuneen rakennuksen suunnittelivat arkkitehdit G. Zaborski (1909–1999), V. Nikitin, I. Martšenko ja insinööri G. Basinkevitš. Monet muut yliopiston rakennukset sijaitsevat toisaalla Minskissä.
Fuleco

Fuleco on vuoden 2014 jalkapallon MM-kilpailujen virallinen maskotti. Fuleco esittää brasilianpallovyötiäistä. FIFAn mukaan Fuleco on syntynyt 1. tammikuuta 2010.
Brasilialaiset saivat äänestää MM-kilpailujen virallisen maskotin nimestä. Fuleco saavutti 48 % annetuista äänistä voittaen Zuzecon ja Amijubin. Fulecon nimi tulee sanojen "futebol" ja "ecologia" yhdistelmästä. Fuleco edustaa brasilialaisuutta, luontoa, ystävällisyyttä ja intohimoa jalkapalloa kohtaan.
Kaarakaksikko

Kaarakaksikko ("Wheeler Dealers") on brittiläinen tositelevisiosarja, joka keskittyy autojen kunnostamiseen ja myymiseen. Ohjelman jaksoissa ostetaan halvalla kunnostusta kaipaava auto, joka yleensä on oman lajinsa klassikkoauto. Sen jälkeen auto kunnostetaan ja korjataan ammattitaitoisesti itse, jonka jälkeen ohjelman lopuksi auto pyritään myymään voitolla eteenpäin.
Sarjassa autoja ostaa Mike Brewer ja autot kunnostaa mekaanikko. Sarjaa on näytetty Suomessa televisiossa ainakin Nelosella, Jimillä (nimellä Kaarakaksikko), Discovery Channelilla ja Kutosella.
Alkuperäinen mekaanikko Edd China jätti sarjan tuotantokauden 13 jälkeen. Tuotantokausilla 14-16 mekaanikkona toimi Ant Anstead ja kaudesta 17 eteenpäin Marc Priestley.
Sarja on poikinut myös spin-off-televisiosarjan nimeltään "Wheeler Dealers Trading Up", jossa Mike Brewer yksinään kiertää maailman eri maissa ostamassa ja kunnostamassa eteenpäin myytäviä autoa. Tässä sarjassa Mike tekee itse autojen kunnostukset (mikäli kunnostusta tarvitaan), mutta kunnostukset ovat alkuperäissarjaan verrattuna kevyempiä ja lähinnä kosmeettisia.
Virginio Domingo Bressanelli

Virginio Domingo Bressanelli (s. 1. toukokuuta 1942 Berabevú) on argentiinalainen roomalaiskatolinen piispa. Hän liittyi dehoniaaneihn 29. syyskuuta 1964 ja sai pappisvihkimyksensä 17. joulukuuta 1966. Hänet nimitettiin Comodoro Rivadavian hiippakunnan johtoon 19. helmikuuta 2005, ja piispaksi vihkiminen seurasi 13. toukokuuta. Pääkonsekraattorina toimi Pedro Luis Ronchino, jota avustivat Marcelino Palentini ja Miguel Esteban Hesayne. 
Bressanelli sai 10. helmikuuta 2010 nimityksen Neuquénin koadjuuttoripiispaksi, ja 8. marraskuuta 2011 hänestä tuli sen piispa.
Valko-Venäjän lääketieteellinen valtionyliopisto

Valko-Venäjän lääketieteellinen valtionyliopisto (, ) on lääkärien, hammaslääkärien ja muiden lääketieteen ammattilaisten koulutukseen keskittynyt yliopisto Valko-Venäjän pääkaupungissa Minskissä.
Valko-Venäjän lääketieteellinen valtionyliopisto on tunnetuin maan kaikkiaan neljästä lääketieteellisestä yliopistosta. Minskissä koulutetaan myös ulkomaalaisia opiskelijoita yleislääketieteen, hammaslääketieteen, ennalta ehkäisevän lääketieteen tai farmasian osaajiksi. Yliopistossa opiskelee noin 6 500 opiskelijaa.
Saksan Grand Prix 2013

Saksan Grand Prix 2013 (virallisesti Formula 1 Grosser Preis Santander von Deutschland 2013) oli Formula 1 -kauden 2013 yhdeksäs osakilpailu, joka ajettiin 7. heinäkuuta Nürburgringin moottoriradalla Saksassa.
Vapaat harjoitukset.
Marussian kolmoskuljettaja Rodolfo González ajoi perjantain ensimmäisissä vapaissa harjoituksissa Jules Bianchin tilalla.
Aika-ajot.
Aika-ajoissa paalulle ajoi Mercedeksen Lewis Hamilton. Toiseksi ajoi Red Bullin hallitseva maailmanmestari Sebastian Vettel ja kolmanneksi viimeistä kauttaan sarjassa ajava Red Bullin Mark Webber. Suomalaisista Lotuksen Kimi Räikkönen sijoittui neljänneksi ja Williamsin Valtteri Bottas sijalle 17. Aika-ajon toiseen osioon eivät yltäneet Caterhamin, Williamsin eikä Marussian kuskeista kumpikaan. Kolmanteen osioon eivät yltäneet McLarenin, Force Indian ja Sauberin kuskit eikä myöskään Toro Rosson Jean-Éric Vergne. 
Kilpailu.
Saksassa ajettiin voittokamppailun kannalta yksi vuoden mielenkiintoisimpia kilpailuja. Lämmin sää leimasi Nürburgringilla ajettavaa kisaviikonloppua, mistä johtuen kuumat olosuhteet hyvin hallinnut Lotus-talli nostettiin jo etukäteisarvioissa jopa voittajasuosikiksi asti. Kimi Räikkösen ja Romain Grosjeanin hyvä aika-ajosuoritus - neljäs ja viides - antoikin odottaa hyvää kilpailua. Lewis Hamilton otti paalupaikan, mutta menetti sijansa heti kilpailun startin jälkeen Sebastian Vettelille ja Mark Webberille. Vain parin kierroksen jälkeen, hyvin kilpailun aloittanut Felipe Massa puolestaan spinnasi ja joutui jättämään kilpailunsa kesken. Webberin kilpailu meni pilalle ensimmäisellä varikkopysähdyksellä, kun huonosti kiinnitetty takarengas irtosi varikkosuoralla ja osui siellä seisseeseen kuvaajaan, joka kuitenkin selvisi tilanteesta vammoitta. Webber itse hyötyi myöhemmin kilpailun aikana koetusta turva-autojaksosta siinä määrin, että onnistui viimeiseltä sijalta nousemaan lopulta seitsemänneksi. Webberin tallikaveri Vettel puolestaan johti kilpailua suurimman osan ajasta, saaden kuitenkin kovan haasteen molemmilta Lotus-kuljettajilta. Ongelma KERS-järjestelmässä aiheutti Vettelille jonkin verran huolta, mutta saksalainen ajoi kotikisassaan mestarin elkein ja voitti ensimmäistä kertaa urallaan kotiyleisönsä edessä. Räikkönen sijoittui toiseksi ja Grosjean kolmanneksi, viimeksi mainitun päästettyä Räikkösen - tallin toivomuksesta - ohitseen vain muutama kierros ennen maalia. Räikkönen olisi kenties voinut haastaa Vettelin paremmin kilpailun voitosta, mikäli Grosjean olisi tallin toivomusten mukaisesti laskenut suomalaisen ohitseen kun sitä ensimmäisen kerran pyydettiin. McLaren-kuljettajat Jenson Button ja Sergio Pérez ajoivat molemmat hyvän kilpailun, sijoittuen kuudenneksi ja kahdeksanneksi.
Suippopyrstökottarainen

Suippopyrstökottarainen ("Lamprotornis acuticaudus") on kottaraisten heimoon kuuluva afrikkalainen varpuslintu.
Levinneisyys.
Suippopyrstökottaraista tavataan hyvin laajalla alueella Angolassa, Botswanassa, Kongon demokraattisessa tasavallassa, Namibiassa, Tansania ja Sambiassa. Lajin kannan kokoa ei tiedetä, mutta sen on kuvattu olevan yleisin losikottaraislaji joillain alueilla. Se on luokiteltu elinvoimaiseksi.
Karl Lindahl

Karl Håkan Einar Lindahl (10. maaliskuuta 1874 Jönköping, Ruotsi – 12. huhtikuuta 1930 Helsinki) oli ruotsalaissyntyinen suomalainen arkkitehti. Hän suunnitteli aluksi jugend-tyylisiä rakennuksia mutta siirtyi sittemmin pelkistettyyn uusklassismiin.
Lindahlin perhe vietti kesät Suomessa ja muutti myöhemmin kokonaan Ruotsista Suomeen. Lindahl valmistui arkkitehdiksi Helsingin Polyteknillisestä opistosta 1898 ja työskenteli vuodesta 1899 alkaen arkkitehtina Lars Sonckin toimistossa Helsingissä. Hänellä oli 1900-luvun alussa yhteinen toimisto arkkitehti Valter Thomén kanssa mutta myöhemmin kumpikin perusti oman toimiston.
Lindahl oli mukana perustamassa 1907 Kulosaaren huvilakaupunkia ja 1910 Suvisaariston huvilayhdyskuntaa ("Aktiebolaget Sommaröarna") Espooseen. Lindahl rakensi myös oman huvilansa Suvisaariston Bergöhön 1912. Lindahl suunnitteli Suvisaaristoon useita kalastajahuviloita, 1913 täysihoitolan ja 1910 Villa Zilliacuksen. Hän suunnitteli myös useita tehdasrakennuksia Varkauteen, Forssaan, Karhulaan ja Kotkaan.
Christophe Jallet

Christophe Jallet (s. 31. lokakuuta 1983 Cognac) on ranskalainen uransa päättänyt jalkapalloilija. Hän oli pelipaikaltaan oikea laitapuolustaja. 
Jallet edusti urallaan Niortia, Lorientia, Paris Saint-Germainia, Lyonia, Nicea ja Amiensia. Hän on Ranskan mestari vuosilta 2013 ja 2014 ja voitti kertaalleen myös Ranskan cupin, Ranskan liigacupin sekä Ranskan supercupin. Kesäkuussa 2020 Jallet ilmoitti lopettavansa ammattilaisuransa.
Jallet pelasi Ranskan maajoukkueessa 16 maaottelua ja teki niissä yhden maalin, syyskuussa 2012 MM-karsintaottelussa Valko-Venäjää vastaan. Hän kuului Ranskan miehistöön EM-kilpailuissa 2016 mutta jäi vaihtopelaajaksi. Viimeiseksi jääneen maaottelunsa hän pelasi marraskuussa 2017 Saksaa vastaan.
Selektiivisyys

Selektiivisyys tarkoittaa kemiassa useamman mahdollisen tuotteen muodostuessa tietyn tuotteen muodostumisen suosimista. Selektiivisyyttä voidaan kuvata kilpailevien reaktioiden nopeusvakioiden suhteena, jolloin se ilmoitetaan prosentteina, tai nopeusvakioiden suhteen kymmenkantaisena logaritmina. Selektiivisyys voidaan jakaa kemo- alue- ja stereoselektiivisyyteen.
Lajit.
Kemoselektiivisyys.
Kemoselektiivisyys kuvaa reagenssin kykyä reagoida vain tietyn funktionaalisen ryhmän kanssa, vaikka reagoivassa molekyylissä olisi useampi mahdollinen reagoiva funktionaalinen ryhmä. Esimerkiksi natriumborohydridi on kemoselektiivisempi pelkistin kuin litiumalumiinihydridi, koska se pelkistää vain aldehydit- tai ketoryhmät, kun litiumalumiinihydridi pelkistää näiden lisäksi myös esterit amidit ja karboksyylihapot. Suuren kemoselektiivisyyden omaavia reagensseja kutsutaan toisinaan kemospesifisiksi, mutta tämä ei ole IUPAC:n suosittelema termi.
Alueselektiivisyys.
Alue- eli regioselektiivinen reaktio tapahtuu vain tietyssä kohdassa molekyyliä, vaikka molekyylissä olisi useampi samanarvoinen kohta. Näissä kohdissa on tyypillisesti jokaisessa samanlainen funktionaalinen ryhmä. Alueselektiivisyys voi olla täydellistä tai osittaista. Alueselektiivisiä reaktioita voivat olla muun muassa additioreaktiot, jotka noudattavat Markovnikovin sääntöä, ja eliminaatioreaktiot, jotka noudattavat Zaitsevin sääntöä.
Stereoselektiivisyys.
Stereoselektiivisissä reaktioissa muodostuu lähinnä toista mahdollisista stereoisomeeristä. Reagoivalla molekyylillä on usea reitti, joista se "valitsee" suotuisimman. Stereospesifisiä ovat E1-reaktiot, joissa muodostuu lähinnä vakaampia alkeeneja, mutta reaktiot ovat myös alueselektiivisiä. Toinen esimerkki on muurahaishappo-additio norborneeniin; reaktio on täysin stereospesifinen reaktio tuottaen vain endo-stereoisomeerejä:
Vastakohtana taas täydellisesti stereospesifisissä reaktioissa lähtöaineet määräävät lopputuotteen stereokemian. Lähtöaineiden stereokemian vuoksi niillä on vain yksi reaktioreitti, eikä niillä ole "valinnanvapautta", ja saadaan vain yhdenlaisia stereoisomeerejä. Toisinaan sanaa stereospesifisyys käytetään virheellisesti korkean stereoselektiivisyyden omaavista reaktioista.
Stereoselektiivisyys voi olla täydellistä tai osittaista. Kvantitatiivisesti stereoselektiivisyyttä kuvataan enantioylimäärällä muodostuvien tuotteiden ollessa enantiomeerejä tai diastereoylimäärällä tuotteiden ollessa diastereomeerejä.
Gasyklidiini

Gasyklidiini tai GK-11 on psykoaktiivinen lääkeaine, joka on dissosiatiivi ja toimii ei-kilpailevan NMDA-reseptoreiden antagonistina.
Gasyklidiini on läheistä sukua fensyklidiinille, ja tarkemmin sanottuna se on tenosyklidiinin muunnos.
NHL-kausi 1924–1925

NHL-kausi 1924–1925 oli National Hockey Leaguen historian kahdeksas kausi. Sen aikana kuusi joukkuetta pelasi kukin 30 runkosarjaottelua. Liigaan liittyivät uusina joukkueina Boston Bruins ja Montreal Maroons. Boston oli ensimmäinen NHL-liigaan liittynyt yhdysvaltalaisseura. Pudotuspelien välierissä Toronto Saint Patricksin yhteismaalein 5–2 kukistanut Montreal Canadiens julistettiin NHL-mestariksi, mutta Stanley Cupin voitti WCHL:n Victoria Cougars, joka kukisti Stanley Cup -finaaleissa Canadiensin otteluvoitoin 3–1. Cougarsin tärkeimpiin pelaajiin lukeutunut Frank Fredrickson oli aiemmin Winnipeg Falconsissa pelatessaan voittanut kultamitalin vuoden 1920 kesäolympialaisissa.
Stanley Cup -voittajasuosikkina pidetyn ja NHL:n runkosarjan ensimmäiseksi sijoittuneen Hamilton Tigersin mestaruuden tavoittelu kaatui NHL:n ensimmäiseen lakkoon. Tigersin pelaajat nimittäin asettivat ehdoksi pudotuspeleihin osallistumiselleen, että kullekin heistä maksettaisiin 200 dollarin suuruinen bonus. Yhtenä perusteena vaatimukselleen he esittivät sen, että runkosarjan laajentuminen 24 ottelusta 30 otteluun oli lisännyt työmäärää. Lisäksi muut joukkueet olivat tiettävästi tarjonneet omille pelaajilleen bonuksia tai palkankorotuksia. Tigersin seurajohto ei kuitenkaan maksanut vaadittuja lisäpalkkioita, ja NHL määräsi joukkueen pelaajat töihin, mihin nämä eivät suostuneet. Niinpä 13. maaliskuuta 1925 NHL asetti koko Tigersin kokoonpanon pelikieltoon. Näiden tapahtumien seurauksena monet Tigersin pelaajista eivät enää halunneet pelata seuran omistajien alaisuudessa. Tämä oli yksi syy siihen, että joukkue myytiin newyorkilaiselle Bill Dwyerille ja siitä tuli New York Americans. Americansin menestys NHL:ssä jäi kuitenkin lopulta varsin heikoksi.
Kaudella 1924–1925 runkosarjan piste- ja maalipörssin voitti Toronto St. Patricksia edustanut Babe Dye. Hän teki pelaamissaan 29 ottelussa yhteensä 46 tehopistettä, joista 38 oli maaleja ja 8 maaliin johtaneita syöttöjä. Runkosarjan arvokkaimmalle pelaajalle myönnettävä Hart Trophy puolestaan annettiin Hamilton Tigersin Billy Burchille. Ensimmäisen kerran jaetun Lady Byng Trophyn sai alkuperäistä Ottawa Senatorsia edustanut Frank Nighbor. Palkinto myönnetään pelaajalle, jonka arvioidaan osoittaneen parasta urheiluhenkeä ja herrasmiesmäistä käytöstä korkeatasoisen pelin ohella.
Runkosarja.
Runkosarjan pistepörssi.
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"
Loppuottelut.
Hamilton Tigersin pelaajien jouduttua työsulun vuoksi NHL:n langettamaan pelikieltoon, loppuotteluun pääsi Hamiltonin sijasta Montreal Canadiens.
Loppuottelussa Montreal Canadiens voitti Toronti St. Patricksin yhteismaalein 5-2 ja voitti NHL:n mestaruuden. Mestarijoukkueena Canadiens eteni Stanley cupin pudotuspeleihin WCHL -liigan mestaria Victoria Cougarsia vastaan. Victoria voitti Montrealin loppuottelusarjassa voitoin 3-1.
Lázaro Pérez Jiménez

Lázaro Pérez Jiménez (9. syyskuuta 1943 Tizimín – 25. lokakuuta 2009) oli meksikolainen roomalaiskatolinen piispa. Hänet vihittiin papiksi Yucatánin arkkihiippakuntaan 21. syyskuuta 1968 ja nimitettiin Autlánin hiippakunnan johtoon 15. toukokuuta 1991. Piispaksi vihkiminen seurasi 29. kesäkuuta. Pääkonsekraattorina toimi Girolamo Prigione, jota avustivat Manuel Castro Ruiz ja José Francisco Robles Ortega. 
Pérez Jiménez sai 26. heinäkuuta 2003 nimityksen Celayan piispaksi, jona hän toimi, kunnes kuoli 66-vuotiaana virassa.
Kambodžanräätäli

Kambodžanräätäli ("Orthotomus chaktomuk") () on räätälien sukuun kuuluva varpuslintu. 
Laji löydettiin lintuinfluenssaan liittyvien tutkimusten yhteydessä Kambodžan pääkaupungista Phnom Penhista vuonna 2009. Tieto "Orthotomus chaktomukin" löytymisestä julkistettiin kesäkuussa 2013.
Kambodžanräätäli elää pienellä alueella Mekong-joen tulvatasangon pensasaroilla Phnom Penhin ympäristössä. Linnun löytäjät ovat ehdottaneet Kansainväliselle luonnonsuojeluliitolle, että Kambodžanräätäli luokiteltaisiin uhanalaisuusluokitukseen silmälläpidettävänä lajina.
Francesco Biasin

Francesco Biasin (s. 6. syyskuuta 1943 Arzercavalli) on Brasiliassa toimiva italialainen roomalaiskatolinen piispa. Hänet vihittiin papiksi Padovan hiippakuntaan 20. huhtikuuta 1968 ja nimitettiin Pesqueiran hiippakunnan johtoon 23. heinäkuuta 2003. Piispaksi vihkiminen seurasi 12. lokakuuta. Pääkonsekraattorina toimi Bernardino Marchió, jota avustivat Antonio Mattiazzo ja Vital João Geraldo Wilderink. 
Biasin sai 8. kesäkuuta 2011 nimityksen Barra do Piraí-Volta Redondan piispaksi, jonka virkaan hänet asetettiin 28. elokuuta.
Luis Alberto

Luis Alberto Romero Alconchel eli Luis Alberto (s. 28. syyskuuta 1992 San José del Valle, Espanja) on espanjalainen jalkapalloilija, joka pelaa Qatar Stars Leaguen Al-Duhailissa. Kotimaansa lisäksi hän on aiemmin pelannut myös englantilaisseura Liverpoolissa sekä italialaisseura Laziossa. Hän pelaa yleisimmin hyökkäävänä keskikenttäpelaajana.
Luis Alberto pelasi Espanjan pääsarjassa Sevillan, Málagan ja Deportivo de La Coruñan joukkueissa yhteensä 51 ottelua vuosina 2011–2016 ja teki niissä kahdeksan maalia. Englannin Valioliigassa hän tuli Liverpoolin joukkueessa vaihtopelaajana kentälle yhdeksässä ottelussa kaudella 2013–2014. Hän siirtyi elokuussa 2016 italialaisseura Lazioon, jossa hän pelasi kahdeksan kauden aikana Serie A:ssa 242 ottelua ja teki niissä 47 maalia. Mestarien liigassa hän on pelannut 14 ottelua. Eurooppa-liigassa hän on pelannut 30 ottelua ja tehnyt kolme maalia. Konferenssiliigassa hän on pelannut kolme ottelua. Hän pelasi viisi ottelua ja teki yhden maalin Lazion voittaessa Italian cupin 2019. Hän on voittanut myös Italian supercupin 2017 ja 2019. Kesäkuussa 2024 Luis Alberto siirtyi qatarilaisseura Al-Duhailiin 10 miljoonan euron siirtosummalla. Ensimmäisellä kaudellaan Qatarissa Luis Alberto pelasi 21 sarjaottelua, joissa hän teki kaksi maalia ja antoi 11 maalisyöttöä. Joulukuussa 2024 hän voitti Qatari Stars Cupin.
Luis Alberto on pelannut Espanjan A-maajoukkueessa ainoan maaottelunsa marraskuussa 2017 Costa Ricaa vastaan. Hän on pelannut myös muutamia nuorisomaaotteluita.
João Nílton dos Santos Souza

João Nílton dos Santos Souza (s. 2. syyskuuta 1943 Amargosa) on brasilialainen roomalaiskatolinen piispa. Hänet vihittiin papiksi Amargosan hiippakuntaan 20. joulukuuta 1969 ja nimitettiin Bom Jesus da Lapan koadjuuttoripiispaksi 4. elokuuta 1986. Piispaksi konsekroinnin suoritti 9. marraskuuta Alair Vilar Fernandes de Melo, jota avustivat Floréncio Cicinho Vieira ja José Nicomedes Grossi. 
Dos Santos Souza sai 31. elokuuta 1988 nimityksen Amargosan piispaksi, jonka virkaan hänet asetettiin 30. lokakuuta.
Marcelino Palentini

Marcelino Palentini (17. syyskuuta 1943 Caldogno – 18. syyskuuta 2011) oli Argentiinassa toiminut italialainen roomalaiskatolinen piispa. Hänet vihittiin dehoniaanien papiksi 27. kesäkuuta 1970 ja nimitettiin Jujuyn hiippakunnan johtoon 11. heinäkuuta 1995. Piispaksi vihkiminen seurasi 7. lokakuuta. Pääkonsekraattorina toimi Juan José Iriarte, jota avustivat Carmelo Juan Giaquinta ja Pedro María Olmedo Rivero.
Palentini kuoli 68-vuotiaana virassa.
Keniankottarainen

Keniankottarainen ("Lamprotornis hildebrandti") on kottaraisten heimoon kuuluva afrikkalainen varpuslintu.
Levinneisyys.
Keniankottaraista tavataan Keniassa ja Tansaniassa. Lajin on kuvattu olevan harvinainen. Sen levinneisyysalue on kuitenkin laaja ja kannankehitys stabiili, joten se on luokiteltu elinvoimaiseksi.
Vadikottarainen

Vadikottarainen ("Lamprotornis shelleyi") on kottaraisten heimoon kuuluva afrikkalainen varpuslintu.
Levinneisyys.
Vadikottaraista tavataan laajalla alueella Afrikan itäosissa. Lajin on kuvattu olevan yleinen, ja se on luokiteltu elinvoimaiseksi.
Sahelinkottarainen

Sahelinkottarainen ("Lamprotornis pulcher") on kottaraisten heimoon kuuluva afrikkalainen varpuslintu.
Levinneisyys.
Sahelinkottaraista tavataan hyvin laajalla alueella Länsi-Afrikasta Saharan eteläpuolitse Sudaniin ja Etiopian pohjoisosiin asti. Lajin on raportoitu olevan harvinainen tai paikallisesti yleinen. Se on luoktieltu elinvoimaiseksi.
Hrodnan lääketieteellinen valtionyliopisto

Hrodnan lääketieteellinen valtionyliopisto (, ) on vuonna 1958 perustettu, lääkärien ja sairaanhoitajien koulutukseen keskittynyt yliopisto Valko-Venäjän länsiosassa Hrodnan alueen Hrodnassa. 
Hrodnan lääketieteellinen valtionyliopisto on yksi Valko-Venäjän kaikkiaan neljästä lääketieteellisestä yliopistosta. Hrodnassa keskitytään kouluttamaan terveydenhoidon ammattilaisia yleislääketieteen, lääketieteellisen psykologian, lääketieteellisen diagnostiikan, hoitotieteen ja pediatrian alalla. Valkovenäläisten lääke- ja hoitotieteen opiskelijoiden ohella yliopistossa opiskelee myös muutamia satoja ulkomaalaisia opiskelijoita.
Purppurapääkottarainen

Purppurapääkottarainen ("Hylopsar purpureiceps") on kottaraisten heimoon kuuluva afrikkalainen varpuslintu.
Levinneisyys.
Purppurapääkottaraista tavataan laajalla alueella Afrikan keskiosissa. Lajin on raportoitu olevan paikallisesti yleinen, ja se on luokiteltu elinvoimaiseksi.
Kuparipyrstökottarainen

Kuparipyrstökottarainen ("Hylopsar cupreocauda") on kottaraisten heimoon kuuluva afrikkalainen varpuslintu.
Levinneisyys.
Kuparipyrstökottaraista tavataan Sierra Leonessa, Liberiassa, Guineassa, Norsunluurannikolla ja Ghanassa. Lajin on kuvattu olevan yleinen. Sitä kuitenkin uhkaa metsien häviäminen, joten se on luokiteltu silmälläpidettäväksi.